ดราม่าไม่จบ ชาวเน็ตจวกถาม MRT มีห้องน้ำให้ใช้?
ดราม่าไม่จบ ชาวเน็ตจวกถาม MRT มีห้องน้ำให้ใช้?
25 ธ.ค. 2558

ผู้สื่อข่าวรายงานว่า จากการณีที่มีการแชร์ข้อมูลในโซเชียลเน็ตเวิร์ค เกี่ยวกับเหตุการณ์ภายในรถไฟฟ้าใต้ดิน MRT ที่มีผู้โดยสารปล่อยอุจจาระท่ามผู้โดยสารที่แน่นโบกี้รถไฟและส่งกลิ่นคละคลุ้งไปทั้งตู้
ทั้งนี้ฝ่ายประชาสัมพันธ์ บริษัท รถไฟฟ้ากรุงเทพ จำกัด (มหาชน) หรือ BMCL ได้เผยว่า เหตุการณ์ดังกล่าวเกิดขี้นจริงบริเวณสถานีบางซื่อ ซึ่งเป็นสถานีสุดท้าย หลังจากเกิดเหตุการณ์ทางพนักงานทำความสะอาดได้เข้ามาทำความสะอาดและดับกลิ่นจุดดังกล่าวและเปิดบริการได้ตามปกติ จากเหตุการณ์ดังกล่าวทางบีเอ็มซีแอลไม่สามารถตามหาได้ว่าใครเป็นคนทำเนื่องจากภายในขบวนรถไม่มีการติดกล้องวงจรปิดไว้
โดยฝ่ายประชาสัมพันธ์ ระบุว่า ในส่วนของภายในสถานีรถไฟฟ้าใต้ดินนั้นจะมี ศูนย์การค้า Metro mallอยู่ ซึ่งภายในนั้นจะมีห้องน้ำภาย ซึ่งจะมีอยู่ 5 สถานีที่ให้บริการ 1.สถานีจัตุจักร 2.สถานีกำแพงเพชร 3.สถานีรัชโยธิน 4.สถานีพระรามเก้า 5.สถานีสุขุมวิท
อีกทั้งมีอาคารจรแล้วจอดอีก 2 แห่งที่ให้บริการห้องน้ำ 1.อาคารจอดรถรัชดา 2.อาคารจอดรถศูนย์วัฒนธรรม ทั้งนี้หากเกิดกรณีสถานีดังกล่าวไม่มี Metro mall หรือห้องน้ำให้บริการผู้โดยสารสามารถบอกพนักงานประจำสถานีขอเข้าใช้ห้องน้ำของพนักงานได้ เชื่อว่าห้องน้ำทั้ง 5 แห่งรองรับความต้องการของประชาชนได้ทั้งหมดในส่วนกรณีที่ไม่สามารถสร้างห้องน้ำเพิ่มได้นั้นเป็นเพราะอาจจะเสี่ยงต่อความปลอดภัยของประชาชนได้
ทั้งนี้ชาวโซเชียลเน็ตเวิร์คได้มีการแสดงความคิดเห็นเกี่ยวกับประเด็นดังกล่าวว่า ผู้โดยสารส่วนใหญ่ที่ใช้บริการรถไฟใต้ดินจะไม่ทราบว่าทาง MRT มีการจัดเตรียมห้องน้ำให้แก่ผู้โดยสาร อีกทั้งไม่ทราบว่าสามารถขอเข้าใช้ห้องน้ำของพนักงานได้ด้วย 